section_heading: Hipoteza himere
paragraph_text: Zdjelica Achillobatora izgleda da pokazuje primitivne osobine Saurischia kada se usporedi s ostalim dromeosauridima. Na primjer, preponska kost je okomito poravnata i ima veliko proširenje na kraju, a kod većine drugih dromeosaurida proširenje je manje i preponska kost je usmjerena prema nazad u istom smjeru kao i sjedna kost.